  Туспуктэм: Полина Уразова Майя Бывальцева 18-тӥ тулыспалэ 13 часысен Ижын Атайёслэн V элькун форумзы ортчоз. Ужрадэ Удмуртиысь мыло-кыдо атайёсты возьмало. Со сярысь Удмуртиысь атайёслэн кенешсылэн «ВКонтакте» мерлыко вотэсысь огиназ ивортӥзы. « 2024-тӥ арез кунлэн азьмуртэз Семьялэн ареныз ялӥз. Соин ик форумын семьяосмы, пиналъёсты визьнодан, улонэ пыӵатӥськись ӵектосъёс, нимысьтыз ужрадысь ожгаричослэн семьяоссы сярысь вераськомы » Дмитрий Чистяков, Ижкарлэн тӧроез Фруме Удмуртилэн тӧроез Александр Бречалов, Кун Думаысь депутат Олег Гарин, Россилэн Героез Артур Орлов, калыккуспо гроссмейстер Сергей Карякин, Россилэн Героезлэн Магомед Нурбагандовлэн атаез но мукет куноос пыриськозы. Мылкыд карисьёс чӧлсконпусъя регистрациез ортчыны кулэ. Ужрад «Аксион» культура дворецын ортчоз. Тодэ вайытом, Атыкай музъемез утисьлэн нуналаз Ижкарын «Зарница отцов. Защитники Отечества» (12+) военно-патриотической элькун шудоз ортчоз.  Тегъёс: форум Ижкар Удмуртия семья Атайёслэнкенешсы  